פלורה שושן

פלורה שושן (נולדה ב-20 במאי 1955) היא אשת ציבור וראש מועצת מצפה רמון בשנים 2013-2006.

קורות חייה 
פלורה שושן נולדה בבוז'עד שבמרוקו לדוד ורחמה פרץ ועלתה לישראל ב-1956.

שושן כיהנה בתפקיד ראש מועצת מצפה רמון, החל מ-2006, לאחר שכיהן בו בעלה, סמי שושן. היא נבחרה ברוב של 50.8% מקולות הבוחרים, לאחר מערכת בחירות שעוררה עניין יחסי, לאור היותה אחותו של עמיר פרץ, שר הביטחון דאז.

לאחר הבחירות לא הצליחה שושן למצוא רוב בקרב חברי המועצה להעברת התקציב לשנת 2007, ומשרד הפנים שקל להדיחה ולמנות ועדה קרואה. אולם, לאחר שימוע הוחלט להשאירה בתפקיד, ולפזר רק את מליאת המועצה.

בשנת 2008 זכתה בבחירות המקומיות בשנית. בבחירות שנערכו באוקטובר 2013 התמודדה שושן בבחירות המקומיות מול אל"ם (מיל') רוני מרום, והפסידה.

התמודדה פעם נוספת מול מרום בבחירות 2018 והפסידה אחרי שקיבלה כ-20% מהקולות. 

לקראת בחירות 2023, הודיעה כי תתמודד פעם נוספת. 

שושן היא פעילה פמיניסטית חברתית וחברה בתנועת אחותי - למען נשים בישראל. בעבודת התזה היא חקרה את המעבר של נשים למצפה רמון, כפי שהוא נתפס בעיניהן, מתוך חוויותיהן האישיות. היא בחנה את תחושת האובדן החברתית והתרבותית הקשורה לפריפריאליות של העיירה ולריחוק המשמעותי ממרכזים עירוניים, ואת קשיי ההסתגלות ביחס לשירותים, כגון השכלה וקניות שהיו עבורן בעבר ברורים מאליהם, והפכו עם המעבר והריחוק קשים להשגה.

ראו גם 
 נשים ראשונות בתפקידים ציבוריים בישראל

קישורים חיצוניים

הערות שוליים

פעילות פמיניזם מזרחי
ראשי מועצת מצפה רמון
עולות בשנות ה-1950
עולים בשנות ה-1950
ישראליות ילידות מרוקו
ישראלים ילידי מרוקו
נשים בראשות רשויות מקומיות בישראל מטעם העבודה
בוגרות אוניברסיטת בן-גוריון בנגב
בוגרי אוניברסיטת בן-גוריון בנגב
ישראליות שנולדו ב-1955
ישראלים שנולדו ב-1955